Theo Vorster: Bly kalm en kyk rugby | Netwerk24
Henri staan stokalleen
Henri van Breda sal ­Maandag alleen in die beskuldigdebank staan nadat ’n groot deel van sy familie hom afgeskryf het.
‘Los my. Ek sal my kind self begrawe’
Bendelede het Vrydag helderoordag ’n 13-jarige seun van Bonteheuwel in die Kaapse Vlakte aan ’n galgtou naby sy huis opgehang – vermoedelik as ’n waarskuwing aan ander bendes.
Valke-baas se ‘paranoia’ lei tot twis oor oortyd
Die “paranoia” van lt.genl. ­Berning Ntlemeza, Valkebaas, wat vas geglo het sy vyande is daarop uit om hom te vermoor, het nou tot ’n arbeidsdispuut met sy ondergeskiktes gelei.
Regstreeks: Reën staak weer spel
Suid-Afrika sal Sondag sy eerste beurt in die derde toets teen Nieu-Seeland hervat, mits die weer saamspeel.
Kriel en kie sink Kings
Hulle het weliswaar redelik maklik met 42-19 gewen, maar die Leeus sou allermins tevrede gewees het met die spel wat hulle opgedis het in hul Superrugby-kragmeting met die Sou­th­ern Kings in Port Elizabeth.
Rassie se U-draai
Rassie Erasmus is, in ’n verstommende U-draai, straks nog voor die Springbokke se drie tuistoetse teen Frankryk in Junie terug in Suid-Afrikaanse rugby.
Ruimte vir nuanses krimp vinnig
Kolonialisme en onderdrukking is nie noodwendig gelyk aan mekaar nie, so ook nie ontwikkeling en onderdrukking nie.
Rapport-spotprent: 26 Maart 2017
Watter plan sou Oom Jan maak?
Ek verwys na Oom Jan van Pretoria se brief verlede week, “Croucamp, hou jou by jou eie kop”.
Nie regtig nie, maar as sy het, sou sy sekerlik al die Groot Prys gewen het, skryf Gerda Taljaard-Gilson.
Hoor die siel van die droë Tankwa
Die mense van dié moeilike wêreld praat vir hulself in dié knap dokumentêre boek, skryf Jan Taljaard.
Silwerdoek: Moenie gaan kyk op ’n leë Mars nie
Hoekom het die koei so hoog oor die maan gespring? mymer ’n astroloog terwyl ’n navorsingstuig van Mars af terugkeer. Om van iets af weg te kom . . .
Rondrits: Melkbaard tot hardebaard
Jy koop vir jou ’n nuwe 4x4. Die voertuig kos die prys van ’n eenslaapkamerwoonstel. Maar weet, dit gaan jou nóg kos om die voertuig viertrekvaardig te maak, skryf Johan Badenhorst. Kos-en-Wyn
Kostelik: Droom: slaptjips en crème brûlées
Vandag moet ek bieg. Ek het nooit in my lewe gedink hierdie woorde gaan uit my mond (of pen) kom nie, maar ek en my Ier “low-carb” (of doen die Banting- of Atkins-ding, wat jy dit ook al wil noem). Ons doen dit nou al amper ’n maand lank! Motors
Theo Vorster: Bly kalm en kyk rugby
Deur Theo Vorster, Sakegesprek
20 Maart 2017 08:51
Die Engelse rugbyspan het hom die naweek teen ’n begeesterde lot Iere vasgeloop wat sy droom om die All Blacks se rekord van 18 agtereenvolgende toetsoorwinnings verby te steek met 13 punte teenoor 9 stukkend gespeel het.Ierland is toevallig dieselfde span wat laat verlede jaar die All Blacks se rekordlopie van 18 agtereenvolgende toetsoorwinnings gestuit het toe hulle die Nieu-Seelanders in Chicago geklop het.As jy egter net na die statistieke sou kyk, behoort die rekord van agtereenvolgende toetsoorwinnings aan Ciprus, wat spog met 24 agtereenvolgende toetsoorwinnings totdat hulle in 2014 teen ’n omgekrapte Letland die knie moes buig.Wat het dit met beleggings en beleggingsmarkte te doen? Jy kan tereg vra. Ek het verlede week by die US Woordfees ’n reeks “Sake en Sauvignon”-aanbiedings vir Netwerk24 gedoen. Ek was aangenaam verras met die bywoning (gemiddeld so 100 gaste per sessie) en ook met die lekker interaksie met die gehoor. Jeanette Marais, ’n direkteur by Allan Gray, het die verhoog met my gedeel. In die laaste sessie verlede Vrydag het sy die storie van die heel eerste kliënt van Allan Gray vertel.Allan het ’n beleggingsonderneming in 1973 begin en in 1974 sy eerste kliënt aan boord geneem. Dié kliënt was toevallig Allan se buurman en het R100 000 geërf (R4,8 miljoen in vandag se geld), wat hy toe aan sy buurman se nuwe besigheid toevertrou het. Vandag is daardie buurman se geld sowat R2 miljard werd – ’n fenomenale opbrengs van 26% per jaar oor die afgelope 43 jaar. Daar's altyd rede tot paniekOor dié periode was daar oorgenoeg redes en geleenthede om paniekerig te kon raak – dink maar aan die hiperinflasie-dekades (inflasie was gemiddeld amper 15% per jaar van 1980-’93), PW Botha se Rubicon-toespraak, die skuldstilstand, die ontbanning van die ANC, die 1994-verkiesing, ons nuwe konstitusionele demokrasie, tot by die finansiële krisis van 2008 en die huidige droogmaak binne die regering! Kom ons plaas twee van dié geleenthede om paniekerig te kon wees so ’n bietjie in perspektief: Indien die rand se verswakking om die hele Rubicon-toespraak en die skuldstilstand in 1985 dieselfde effek moes gehad het met die Nenegate-debakel in Desember 2015, sou die rand in Desember 2015 tot swakker as R23 teenoor die dollar moes val. Vir seker het die wilde bewegings in 1985 nie ongemerk by Allan se buurman verbygegaan nie, maar hy het nie sy geld onttrek nie.Net so moes die finansiële krisis en die meer as 40%-dalings in ons mark in 2008 Allan se buurman van honderde miljoene rande in papierwaarde beroof het. Maar weer eens het Allan se eertydse buurman vasgebyt! Die punt is: Daar is altyd redes om bekommerd te wees en om rasionele perspektief te verloor, selfs al verstaan jy wat die drywers van opbrengs is. Fokus op feite, langtermynbeginselsDie uitdaging is om op die werklike feite en langtermynbeginsels te fokus, wat natuurlik insluit dat ons moet verwag dat markte periodiek met meer as 40% kan daal – ons weet net nie wanneer dit weer gaan gebeur nie! Wat het dit met die All Blacks of Engeland se rekordlopie van 18 agtereenvolgende toetsoorwinnings te doen? Om nou te argumenteer dat jy eers in Nicosia, hoofstad van Ciprus, die tuisspan moet klop alvorens jy kan spog dat jy die beste rugbyspan in die wêreld is, beteken dat jy rasionele perspektief verloor. Jy vergeet van die onderliggende beginsels wat prestasie bepaal (onder meer bateklastoewysing, diversifikasie, goeie bestuur en so meer) aangesien jy irrelevante feite met mekaar probeer vergelyk – buite konteks is die aantal toetswenne in ’n ry maar net lekker braaivleisgesprekke! Engeland en Nieu-Seeland ding mee onder die toprugbylande terwyl Ciprus (en Letland) in ’n baie laer liga meeding; dus is die prestasies geensins vergelykbaar nie.Goeie beleggingsbeginsels sal steeds staande bly, selfs in onsekere en onvoorspelbare tye.Theo Vorster is uitvoerende hoof van Galileo Capital en ’n spreker oor beleggings en politiek-ekonomiese vraagstukke. Dié rubriek was deel van die weeklikse nuusbrief Sakegesprek, wat Vrydae aan intekenare wat dit wil ontvang, gestuur word. Gaan na jou Netwerk24-profiel of klik op die skakel op MuntSlim as jy ook die nuusbrief in jou e-posmandjie wil ontvang.
Is jy ’n Bang Jan/San of ’n Buffett?
Maak plan met jou bates ná Pravin se begroting
‘Koper-kanarie’ fluit goeie deuntjie
Brand in Durban in bedwang, maar rook ’n probleem
'Spur-ouers se gedrag was net oerinstink' - Kenner Sakelui in hof oor bewerings op Facebook INDEKS
Data word met 15 min. vertraag Sakegesprek